Diari Oficial de la Generalitat Valenciana


Sumari del DOGV 244, del 18-04-1985 (1985/804137)

DECRET 264/1985 de 23 de gener, sobre traspàs a la Comunitat Valenciana de funcions i serveis de l'Institut Nacional de Serveis Socials (INSERSO) de la Seguretat Social.
-------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1985/01/23/264/dof/vci/html**

### Dades del document

Número de DOGV
:   244

Data del DOGV
:   18-04-1985

Secció del DOGV
:   DISPOSICIONS GENERALS

Número del document
:   1985/804137


Data del document
:   23-01-1985

Organisme emissor
:   Presidència del Govern

Tipus de document
:   Reial decret

Reial Decret 264/1985, de 23 de gener, sobre traspàs a la Comunitat Valenciana de funcions i serveis de l'Institut Nacional de Serveis Socials (INSERSO) de la Seguretat Social.  
El Reial Decret 4015/1982, de 29 de desembre, determina les normes i el procediment a què han d'ajustar-se les transferències de funcions i serveis de l'Estat a la Comunitat Valenciana.   
Segons que disposa el Reial Decret esmentat, que també regula el funcionament de la Comissió Mixta de Transferències prevista en la disposició transitòria quarta de l'Estatut d'Autonomia de la Comunitat Valenciana, aquesta adoptà, en la reunió del dia 22 de desembre de 1983, l'acord d'efectuar traspassos en matèria de la unitat administradora del Fons Nacional de Protecció al Treball, la virtualitat pràctica del qual exigeix l'aprovació del Govern mitjançant Reial Decret.   
En atenció d'aquests motius, en compliment del que disposa el número 2 de la disposició transitòria quarta de l'Estatut d'Autonomia de la Comunitat Valenciana, a proposta dels Ministres de Treball i Seguretat Social i d'Administració Territorial, i amb la deliberació prèvia del Consell de Ministres del dia 23 de gener de 1985,   
DECRETE:   
Article 1.r  
S'aprova l'acord de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana, de data 22 de desembre de 1983, pel qual es transfereixen funcions de l'Estat en matèria encomanades a l'Institut Nacional de Serveis Socials de la Seguretat Social a la Comunitat Valenciana i s'hi traspassen els corresponents serveis i institucions i mitjans personals, materials i pressupostaris, necessaris per a exercir-les.   
Article 2.n  
1. Conseqüentment, són traspassades a la Comunitat Valenciana les funcions a què fa referència l'acord inclós com a Annex I en aquest Reial Decret, i els béns, els drets i les obligacions i el personal i crèdits pressupostaris que figuren en les relacions adjuntes al mateix acord de la Comissió Mixta, en els termes i les condicions que s?hi especifiquen.   
2. L'Annex II d'aquest Reial Decret recull les disposicions legals afectades pel present traspàs.   
Article 3.r  
Els traspassos a què fa referència aquest Reial Decret tindran efectivitat a partir del dia que indica l'acord de la Comissió Mixta esmentada, sense perjudici que el Ministeri de Treball i Seguretat Social produesca, fins l'entrada en vigor d'aquest Reial Decret, els actes administratius necessaris per al manteniment dels serveis en el mateix règim i funcionament que tenien al moment de l'adopció de l'acord que és transcrit com a Annex I d'aquest Reial Decret.   
Article 4.t  
1. Els crèdits pressupostaris que es traspassen a la Comunitat Valenciana per tal de dur a terme les funcions i serveis transferits s'entenen regulats pel procediment d'habilitació de fons que establesca la Resolució de la Secretaria General per a la Seguretat Social.   
Article 5.e  
Aquest Reial Decret entrarà en vigor el mateix dia en què siga publicat al "Boletín Oficial del Estado".   
Donat a Madrid, a 23 de gener de 1985.   
JOAN CARLES R.  
El Ministre de la Presidencia.  
JAVIER MOSCOSO DEL PRADO Y MUÑOZ  
ANNEX I  
El Sr. Juan Soler Ferrer i la Sra. Blanca Blanquer i Prats, Secretari accidental i Secretària de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana,   
CERTIFIQUEN:   
Que, en la sessió del Ple de la Comissió Mixta celebrada el dia 22 de desembre de 1983, fou adoptat acord sobre transferències a la Comunitat Valenciana de les funcions i dels serveis de l'Estat en matèries encomanades a l'Institut Nacional de Serveis Socials (INSERSO), en els termes que seguidament s'expressen:   
A) Referència a les normes constitucionals, estatutàries i legals en què s'empara la transferència.   
La Constitució; en l'article 149,1,7, reserva a l'Estat la competència exclusiva en matèria de legislació bàsica i règim econòmic de la Seguretat Social, sense perjudici de l'execució pels Organs de les Comunitats Autònomes. D'altra banda, l'Estatut d'Autonomia de la Comunitat Valenciana estableix en l'article 33 que pertoca a la Comunitat Valenciana competència exclusiva en matèria d'assistència social i institucions públiques de protecció i ajuda a menors, joves, emigrants, tercera edat, minusvàlids i altres grups o sectors socials necessitats d'especial protecció, incloent-hi la creació de centres de protecció, reinserció i rehabilitació. Així mateix, l'article 38.2.a) de l'esmentat Estatut, en relació amb el que disposa l'únic article de la Llei Orgànica 12/1982, de 10 d'agost, de transferència a la Comunitat Valenciana de competències en matèria de titularitat estatal, hi estableix que correspon a la Comunitat Autònoma el desenvolupament legislatiu i l'execució de la legislació bàsica de l'Estat en matèria de Seguretat Social, llevat de les normes que configuren el règim econòmic d'aquesta. També correspon a la Comunitat Autònoma la gestió del règim econòmic de la Seguretat Social a la Comunitat Valenciana. Igualment la Comunitat Autònoma podrà organitzar i administrar, a tal efecte, i dins del seu territori, tots els serveis relacionats amb les matèries abans expressades, i exercirà la tutela de les institucions, entitats i funcions en matèria de Seguretat Social, reservant-se l'Estat l'alta inspecció en la mateixa matèria.   
Sobre la base d'aquestes previsions constitucionals i estatutàries, és procedent d'efectuar ja en aquest camp traspassos de funcions i serveis d'aquesta mena, completant així el procés.   
El Reial Decret-llei 36/1978, de 16 de novembre, sobre gestió institucional de la Seguretat Social, la salut i l'ocupació, crea l'Institut Nacional de Serveis Socials per a la gestió de l'assistència social i serveis socials complementaris de les prestacions bàsiques.   
D'altra banda, el Reial Decret 1856/1979, de 30 de juliol, regula l'estructura i les competències de l'Institut, qualificat d'Entitat Gestora de la Seguretat Social i dotat de personalitat jurídica.   
B) Funcions de la Seguretat Social referides a l'INSERSO que assumeix la Comunitat Autònoma i identificació dels serveis que s'hi traspassen.   
1.r Es traspassen a la Comunitat Valenciana, dins el seu àmbit territorial, en els termes del present Acord i dels Reials Decrets i restants normes que el facen efectiu i siguen publicades en el "Boletín Oficial del Estado", les següents funcions que estava realitzant l'Estat i l'Administració de la Seguretat Social:   
1. Les funcions corresponents als centres i establiments de l'Institut Nacional de Serveis Socials (INSERSO) en la Comunitat Valenciana, sense perjudici del que estableix el punt.C), g), en relació amb determinats centres.   
2. Les cuncions encomanades per la legislació vigent a les Direccions Provincials de l'esmentada Entitat gestora en la Comunitat Valenciana, i les corresponents a les Direccions Provincials en la Comunitat Valenciana del Ministeri de Treball i Seguretat Social respecte a l'Institut Nacional de Serveis Socials.   
3. L'elaboració i execució dels plans i inversions de la matèria que es duguen a terme en la Comunitat Valenciana, dins dels límits pressupostaris i en el context de la planificació assistèncial de la Comunitat Autònoma i d'acord amb la legislació bàsica de l'Estat.   
4. L'establiment, gestió, actualització i rescissió dels concerts amb Entitats que presten serveis a la Comunitat Valenciana, dins dels límits pressupostaris, subrogant-se la Comunitat Valenciana en els concerts vigents entre l'INSERSO i d'altres ens, des de la data d'efectivitat del traspàs fins l'acabament dels esmentats concerts.   
5. La creació, transformació i ampliació, dins dels límits pressupostaris, així com la classificació dels centres ordinaris de l'INSERSO a la Comunitat Valenciana.   
6. Les funcions que realitza l'INSERSO a través dels seus Serveis Centrals pel que fa al territori de la Comunitat Valenciana i, entre d'altres, la inspecció de serveis, la gestió de les prestacions obligatòries i, si s'escau, graciables de la Seguretat Social.   
7. La legislació dels centres, establiments i serveis així com les funcions traspassades, es realitzarà d'acord amb la legislació de l'Estat en especial allò referent a la determinació dels beneficiaris, requisits i intensitat de l'acció protectora, règim econòmico-financer i règim econòmico-administratiu de la Seguretat Social.   
2.n Es traspassen a la Comunitat Valenciana els següents serveis del seu àmbit territorial en quant que exerceixen les funcions que s'hi detallen:   
1. Els centres i establiments assitencials d'atenció a la tercera edat i minusvàlids.   
2. Els centres i dependències adscrites a funcions administratives de l'INSERSO.   
C) Funcions que es reserva l'Administració de l'Estat.  
Romandran en el Ministeri de Treball i Seguretat Social les següents funcions que té legalment atribuïdes:   
a) L'elaboració i, si s'escau, l'aprovació de la normativa bàsica en la matèria, garantitzant els principis d'igualdat i solidaritat de manera especial en allò referent als objectes mínims de l'oferta de serveis i a les condicions d'ingrés de beneficiaris als centres, que es durà a terme segons la normativa i barems establerts amb caràcter nacional, i s'establirà un sistema que garantitze la possibilitat d'accés a cada u dels beneficiaris de l'Estat a qualsevol centre, servei o prestació, així com el corresponent procediment de reclamacions o recursos previs a la utilització de les vies procedimentals ordinàries.   
b) El règim econòmic, sense perjudici de la seua gestió per la Comunitat Autònoma d'acord amb el que s'establesca.   
c) El foment i coordinació dels estudis, de la investigació i de l'experimentació de mètodes i modalitats d'actuació, així com de l'assistència tècnica dirigida a la millora dels serveis socials.   
d) L'alta inspecció i les relacions amb organismes estrangers i internacionals interessats en la matèria que correspon al Govern.   
e) L'activitat estadística, per a la qual la Comunitat Autònoma haurà de suministrar la informació que siga necessària.   
f) El registre d'entitats i centres dedicats a la prestació de serveis socials l'àmbit d'actuació dels quals s'estenga a més d'una Comunitat Autònoma.   
g) L'establiment, finançament i gestió de centres d'atenció especialitzada d'investigació o experimentació de conformitat amb les previsions de planificació corresponent i àmbit d'actuació nacional. Aquesta reserva que podrà tenir caràcter transitori en relació amb determinats centres quan aquests perguessen llur caràcter d'únics i singulars, afecta en especial als Centres de Recuperació de Minusvàlids Físics i Centres de Grans Invàlids. No obstant això, podrà considerar-se la possibilitat de transferència quan el volum del centre o qualssevol altres característiques especials d'aquest fessen aconsellable la dependència de la Comunitat Autònoma en virtut del principi d'eficàcia en la gestió.   
h) Qualsevol altra que li pertoque en virtut de la normativa vigent i que no siga inherent a les competències de la Comunitat Valenciana o que, tot i ser-ho, no haja donat lloc al traspàs corresponent.   
D) Funcions en què han de concórrer l'Administració de l'Estat i la de la Comunitat Autònoma i formes de cooperació.   
El Ministeri de Treball i Seguretat Social i les seues Entitats de gestió i la Comunitat Valenciana, d'acord amb els mecanismes que en cada cas s'indiquen, desplegaran les funcions següents:   
a) La supressió de Centres, si fa al cas, mitjançant acord entre les Administracions Central i Autonòmica.   
b) L'assessorament tècnic i jurídic i, si fa al cas, la representació i la defensa en juí de l'Administració Autonòmica i la col·laboració en les funcions interventores. Amb tal efecte, les Assessories Jurídiques de la Seguretat Social i els òrgans interventors prestaran els serveis que, dins del marc de les seues funcions i competències, els encomane la Comunitat Valenciana.   
E) Règim pressupostari.   
a) Correspondrà a la Comunitat Valenciana elaborar anualment l'avantprojecte del pressupost general de despeses de la Seguretat Social, referits a un període anual i a l'àmbit territorial de la Comunitat per la gestió dels serveis transferits a l'INSERSO.   
Aquest avantprojecte serà enviat a la Secretaria General per a la Seguretat Social per tal que el trasllade a la Direcció General de l'Entitat Gestora, amb l'objecte d'elaborar el pressupost consolidat d'àmbit estatal en l'àrea de la seua competència.   
Durant el procés d'elaboració del pressupost consolidat es prestarà audiència a la Comunitat Autònoma.   
El Ministeri de Treball i Seguretat Social adaptarà les necessitats exposades en l'avantprojecte de pressupost als resursos disponibles del Sistema de la Seguretat Social, i el presentarà posteriorment a les Corts Generals per sotmetre-l'hi a aprovació. La distribució de les dotacions totals de l'INSERSO s'efectuarà segons models que atenguen simultàniament criteris d'equitat, que garantesquen el principi de solidaritat interterritorial i a la cobertura financera dels serveis la gestió dels quals ha estat transferida.   
b) Una vegada efectuada la distribució del pressupost de despeses de l'INSERSO, segons model que estableix el punt h) d'aquest apartat, constituirà l'expressió xifrada conjunta i sistemàtica de les obligacions que, com a màxim, pot reconéixer la Comunitat Autònoma.   
c) Els crèdits que s?autoritzen en l'estat de despeses de l'INSERSO a favor de la Comunitat Valenciana tindran caràcter limitatiu i, per tant, els compromissos de despeses que siguen adquirits per cuantia superior al seu import hauran de ser finançats amb recursos aportats per la mateixa Comunitat Autònoma, a no ser que provinguen de l'aplicació de disposicions dictades amb caràcter general per a tot el territori espanyol.   
d) Les obligacions del pagament de la Comunitat Valenciana, per a la gestió dels serveis transferits, sols serà exigible quan resulten de l'execució dels seus pressuposts o de sentència judicial ferma.   
e) L'estructura del pressupost de despeses dels serveis transferits de l'INSERSO a la Comunitat Valenciana s'adaptarà a les normes que establesca el Ministeri de Treball i Seguretat Social.   
El pressupost de despeses esmentat en el paràgraf anterior es classificarà per programes i aquests al mateix temps, orgànica i funcionalment segons amb la finalitat que hom pretenga aconseguir mitjançant les diferents unitats de despeses.   
f) Com a documentació annexa al avantprojecte del pressupost de despeses, la Comunitat Valenciana hi afegirà els documents següents:   
a') Memòria explicativa.   
b') Informe econòmico-financer.   
g) Correspondrà als Organs superiors de la Comunitat Valenciana l'examen i enviament del avantprojecte del pressupost de despeses dels serveis transferits de l'INSERSO.   
Els esmentats Organs superiors de la Comunitat Valenciana aprovaran unes bases de gestió que no podran en cap cas alterar, llevat de l'aspecte orgànic, els principis continguts en la Llei 11/1977, de 4 de gener, General Pressupostària. En qualsevol cas, tindran competència per realitzar les modificacions pressupostàries necessàries durant el curs de l'exercici.   
h) Una vegada aprovat per les Corts Generals de l'Estat el pressupost consolidat de la Seguretat Social, el Ministre de Treball i Seguretat Social durà a terme la distribució del pressupost de l'INSERSO a favor de la Comunitat Valenciana, segons les especificacions següents:   
1. El criteri base serà el coeficient de població a assistir en cada moment considerat l'esmentat concepte com a mitjana ponderada de la població major de seixanta anys (60 % com a pes de ponderació) i de la població total (40 % com a pes de ponderació), representant el primer factor de la població de tercera edat protegida i el segon a la població minusvàlida, tot allò referit a dades censals de 1980.   
No obstant això anterior, es determinaran en primer lloc, i abans d?efectuar el repartiment, les despeses pressupostàries necessàries per a la atenció dels serveis comuns estatals, entenent com a tals els que atenguen les funcions de coordinació, planificació, inspecció i documentació, així com les relatives a Centres Especials que per llur caràcter calga gestionar a manera centralitzada i els crèdits del concepte pressupostari "assignació mensual a minusvàlids profunds".   
2. En l'exercici de 1984 s'adoptarà com a base de distribució el cost efectiu dels serveis, inclosos aquells que no signifiquen moviment monetari, segons la liquidació del pressupost de 1983, i mentre no s?efectua aquesta, les previsions de liquidació disponibles.   
L'esmentat criteri de distribució s'aplicarà al pressupost global de despeses de l'INSERSO aprovat per a 1984, amb exclusió d'allò indicat en l'apartat I d'aquest número i del pressupost per a noves inversions i per a la dotació de nous serveis, que es distribuiran segons el que preveu l'apartat I d'aquesta lletra, tenint en compte el mecanisme previst en l'apartat 4.   
3. A partir de l'1 de gener de 1984, els compromissos de despeses no reconeguts a l'esmentada data pels serveis centrals de l'INSERSO seran concrets amb càrrec als crèdits de la Comunitat Valenciana.   
4. Durant un termini de deu anys a partir de l'1 de gener de 1985, amb efectivitat desde 1984, a fi de garantir el cost real dels serveis transferits, o evitar greus distorsions en la financiació real actual, la diferència entre aquests i els que correspondrien d'aplicar el coeficient de població a assistir es reduirà en un 10 % de l'esmentada diferència cadascun dels deu anys.   
Si a partir del sisé any es produissen per al pressupost de l'INSERSO augments reals de més de cinc punts per damunt del IPC de l'any anterior, es reduirà per cada punt que supere els indicats cinc punts un any d'ajust transitori.   
Amb motiu de cada cens es revisaran els index establerts en el criteri fixat en l'apartat I.   
i) La Comunitat Valenciana facilitarà a l'Administració de l'Estat informació estadística sobre l'exercici de les funcions transferides, seguint la metodologia existent o la que, si fa al cas, l'Administració de l'Estat establesca de forma que quede garantida la coordinació i la integració amb la resta de la informació estadística d'àmbit estatal. D'altra banda, l'Administració de l'Estat facilitarà a la Comunitat Valenciana la informació elaborada sobre les mateixes matèries.   
La Comunitat Valenciana, igualment, queda sotmesa al Règim de Comptabilitat Pública, i haurà de retre comptes de les seues operacions al Tribunal de Comptes.   
j) Per tal de poder elaborar els comptes i els balanços de la Seguretat Social a presentar a les Corts Generals, segons que estableix l'article 149 de la Llei General Pressupostària, la Comunitat Autònoma remetrà, per a consolidar-la i integrar-la en les del total del sistema, la documentació comptable referent al tancament de l?exercici en la forma i el temps que establesca el Ministeri de Treball i Seguretat Social amb caràcter general per a tot el territori espanyol.   
k) L'habilitació de fons l'efectuaran, per mensualitats del pressupost de despeses referent a la Comunitat Autònoma en la data i forma en què s'acorden en document exprés, representants del Consell, de l'INSERSO i de la Tresoreria General de la Seguretat Social, aquests dos darrers designats per la Secretaria General per a la Seguretat Social.   
F) Béns, drets i obligacions de l'Estat que són traspassats.   
1. Són traspassats a la Comunitat Valenciana els béns, drets i obligacions de l'Estat inclosos en l'inventari detallat de la relació adjunta número 1, on són identificats els immobles afectats pel traspàs. Aquests traspassos seran formalitzats d'acord amb el que estableix la disposició transitòria quarta de l'Estatut d'Autonomia i altres disposicions aplicables en cada cas.   
2. En el termini d'un mes, des de la publicació del Reial Decret que aprove aquest Acord, seran signades les corresponents actes de lliurament i recepció de mobiliari equip i material inventariable.   
G) Personal adscrit als serveis que són traspassats.   
1. El personal adscrit nominalment en la relació adjunta núm. 2, passarà a dependre de la Comunitat Valenciana en els termes legalment previstos per l'Estatut d'Autonomia i d'altres normes aplicables en cada cas i en les mateixes circumstàncies que específica la relació adjunta i amb el seu número de Registre de Personal.   
2. El Servei de Personal de l'Institut Nacional de Serveis Socials notificarà als interessats el traspàs i la nova situació administrativa, només que el Govern aprove aquest acord per Reial Decret. Igualment, hom trametrà als òrgans competents de la Comunitat Valenciana una còpia certificada de tots els expedients d'aquest personal traspassat, i dels certificats d'havers, referits a les quantitats acreditades durant 1984, i l'Administració de l'Estat procedirà a modificar les plantilles orgàniques i pressupostàries en funció dels traspassos efectuats.   
H) Llocs de treball vacants que són traspassats.   
Els llocs de treball vacants dotats pressupostàriament que són traspassats són els detallats en la relació adjunta número 2, amb indicació del Cos o Escala a què són assimilats, nivell orgànic i dotació pressupostària corresponent.   
Valoració definitiva de les càrregues financeres dels serveis traspassats.   
Els crèdits pressupostaris de l'exercici 1984 que són transferits a la Comunitat Valenciana són els detallats en la relació adjunta número 3.   
J) Documentació i expedients dels serveis que són traspassats.   
El lliurament de la documentació i els expedients dels serveis traspassats s'efectuarà en el termini d'un mes comptador des de la publicació del Reial Decret pel qual siga aprovat aquest acord. La resolució dels expedients que es troben en tramitació, s'efectuarà segons que preveu l'article 8.é del Reial Decret 4015/1982, de 29 de desembre.   
K) Data d'efectivitat del traspàs.   
El traspás de funcions i serveis amb els mitjans corresponents, objecte d'aquest acorda tindrà efectivitat a partir del dia I de gener de 1985.   
I perquè conste, expedim aquesta certificació de Madrid estant, el 22 de desembre de 1983.-Els Secretaris de la Comissió Mixta, el Sr. Juan Soler Eerrer (Secretari accidental) i la Sra. Blanca Blanquer i Prats.   
ANNEX II  
Apartat  
del Decret Preceptes legals afectats  
Article 2.n,2 Reial Decret-llei 36/1978, de 16 de   
 novembre, sobre gestió institucional de   
 la Seguretat Social, la salut i   
 l'ocupació.  
 Reial Decret 1856/1979, de 30 de juliol,  
 sobre estructura i competències de   
 l'Institut Nacional de Serveis Socials de   
 la Seguretat Social.  
Veure imatge


Còpia Permalink ELI